open-index/open-wikipedia-markdown huggingface dataset:
Sisätuloavaruus

**Sisätuloavaruus** on matematiikan käsite, tarkemmin ottaen algebrallinen rakenne. Se on vektoriavaruus, jossa on lisärakenteena sisätulo. Sisätulo mahdollistaa kysymykset muun muassa avaruuden alkioiden välisistä kulmista ja ortogonaalisuudesta. Lisäksi sisätulo indusoi vektoriavaruuteen normin, jolla voidaan mitata alkioiden "suuruuksia" ja metriikan, jolla puolestaan voidaan mitata alkioiden välisiä etäisyyksiä.

## Määritelmä

Olkoon V vektoriavaruus, jonka skalaarikunta on F (reaaliluvut \mathbb{R} tai kompleksiluvut \mathbb{C}). **Sisätulo** on kuvaus \langle\cdot,\cdot\rangle:V\times V \rightarrow F, joka toteuttaa aksioomat:

* Konjugaattisymmetrisyys
:: \langle f,g \rangle = \langle g,f \rangle^*\quad \forall f,g \in V (symboli {}^* on kompleksikonjugaatti).

* Seskvilineaarisuus
:: \langle a f, g\rangle = a\langle f,g\rangle \quad \forall a\in F \quad \forall f,g \in V ja 
:: \langle f, g+h\rangle = \langle f,g\rangle+\langle f,h\rangle \quad \forall f,g,h \in V.

* Ei-negatiivisuus
:: \langle f,f\rangle \ge 0 \quad \forall f \in V

* Ei-degeneratiivisuus
::\langle f,f\rangle = 0 \,\,\, \quad \Rightarrow \quad f = 0.

## Pistetulo

Tavalliset tason (\mathbb{R}^2) tai kolmiulotteisen avaruuden (\mathbb{R}^3) vektorit muodostavat sisätuloavaruuden, jossa sisätulo on sama kuin vektorien pistetulo. Geometrisesti kahden vektorin pistetulo voidaan määritellä niiden itseisarvojen tulona kerrottuna niiden välisen kulman kosinilla:

:\langle\mathbf x , \mathbf y \rangle = \mathbf{x} \cdot \mathbf{y} := \left| \left| \mathbf{x} \right| \right|
\left| \left| \mathbf{y} \right| \right| \cos \theta  , 
 
Pistetulo toteuttaa kaikki edellä annetut aksioomat.

## Normi ja kulma yleisesti

Pistetulon geometriseen määritelmään perustuen voidaan käänteisesti määritellä vektorin itseisarvo eli normi sekä vektorien välinen kulma missä tahansa sisätuloavaruudessa. Vektorin normi määritellään neliöjuureksi sen sisätulosta itsensä kanssa:

:\left| \left| \mathbf{x} \right| \right| = \sqrt {\langle\mathbf x , \mathbf x \rangle }

Tällöin vektorien *x* ja *y* välinen kulma \theta voidaan yleisesti määritellä jakamalla niiden sisätulo niiden normien tulolla ja ottamalla saadusta osamäärästä arkuskosini: 

:\theta = \arccos \left(\frac{\langle\mathbf x , \mathbf y \rangle}{ \left| \left| \mathbf{x} \right| \right| \left| \left| \mathbf{y} \right| \right|}\right)

Jos kahden vektorin sisätulo on nolla, ne ovat ortogonaaliset, mikä tason tai kolmiulotteisen avaruuden vektorien tapauksessa merkitsee, että ne ovat kohtisuorassa toisiaan vastaan.

## Sisätuloavaruus metrisenä avaruutena

Sisätuloavaruuden normi täyttää metriikan määritelmän, joten jokainen sisätuloavaruus on esitettävissä metrisenä avaruutena.

Jos sisätuloavaruus on lisäksi täydellinen, se on Hilbertin avaruus.

## Katso myös
* Kanta

## Lähteet

## Kirjallisuutta
*
Follow the Reaper

**Follow the Reaper** on suomalaisen metalliyhtye Children of Bodomin kolmas studioalbumi, joka julkaistiin vuonna 2000. Albumi sisältää tunnetut kappaleet "Hate Me!", "Kissing the Shadows" ja "Everytime I Die". "Everytime I Die"-kappaleesta on tehty musiikkivideo.

## Kappalelista

## Kokoonpano
* Alexi "Wildchild" Laiho – laulu, kitara
* Alexander Kuoppala – kitara
* Jaska Raatikainen – rummut
* Henkka T. Blacksmith Seppälä – basso
* Janne Wirman – kosketinsoittimet

## Arviot
* Allmusic: 
* Metalliluola: 8/10
* Soundi: 
* Sputnikmusic: 

## Lähteet

## Aiheesta muualla
* 
*
Deutsche Telekom

**Deutsche Telekom AG** on saksalainen telekommunikaatioalan yritys. Se on Saksan suurin yritys suurin alallaan ja suurimpia koko Euroopan unionin alueella. Yhtiön pääkonttori sijaitsee Bonnissa.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 77. Se luokiteltiin samalla listalla Saksan kuudenneksi suurimmaksi pörssiyritykseksi. Yhtiön osakekannan markkina-arvo oli 80 miljardia Yhdysvaltain dollaria (toukokuussa 2017) ja liikevaihto 80,86 miljardia USD (2016). Yrityksellä oli palveluksessaan yli 218&nbsp;000 työntekijää.

Yrityksen asiakkaista (2016) noin 165 miljoonaa käytti Deutsche Telekomin mobiilien tietoliikenneverkkojen palveluja, 29 miljoonaa kiinteän tietoliikenneverkon palveluja, 19 miljoonaa laajakaistapalveluja, 6,9 miljoonaa kaapeli-tv-palveluja ja noin 1,8 asiakkaalla oli yhtiön ylläpitämä tietokone työpaikallaan.

Alueellisesti Deutsche Telekomin tarjonta jakautuu kolmeen päämarkkina-alueeseen: Saksa, muu Eurooppa ja Yhdysvallat. Yhtiöllä on liiketoimintaa maailmanlaajuisesti yli 50 maassa. Liikevaihdoilla (73,1 mrd. €, 2016) mitattuna konsernin tärkein markkina oli Yhdysvaltain mobiilitietoliikenne, jossa yhtiö palveli 71,5 miljoonaa asiakasta. Heiltä kertyi 37,3 miljardin USD:n liikevaihto ja heitä palveli 44&nbsp;820 yhtiön työntekijää. Saksassa yhtiöllä oli 41,8 miljoonaa mobiiliasiakasta, 12,9 miljoonaa laajakaista-asiakasta ja 2,9 miljoonaa kaapeli- tai satelliittitelevisioasiakasta. Heiltä saatiin 22 miljardin euron liikevaihto ja asiakkaita palveli 66&nbsp;142 työntekijää (Saksassa kaikkiaan 104&nbsp;662 työntekijää).

Euroopan markkinoilla yhtiö on läsnä 12 maassa (itäisessä Euroopassa: Puolasta Balkanille). Näissä maissa Deutsche Telekom -konsernilla oli 51,7 miljoonaa  mobiilikäyttäjää, 5,6 miljoonaa laaja-kaista-asiakasta ja 4 miljoonaa tv-asiakasta (kaapeli-/satelliitti-tv). Lisäksi yhtiön tietoliikenne ja -teknisten yrityspalvelujen asiakkaita palveli maailmanlaajuisesti 43&nbsp;724 työntekijää, joiden asiakkaat toivat 7,9 miljardin euron liikevaihdon.
  
## Historiaa
Yritys muodostettiin vuonna 1994, kun monopoliasemassa ollut Saksan postilaitos (Deutsche Bundespost) yksityistettiin. Postilaitoksen Telekom-yksiköstä (entinen Fernmeldedienst-yksikkö) muodostettiin tuolloin Deutsche Telekom AG -niminen yhtiö, joka aloitti toimintansa 1.1.1995. Yhtiö toteutti seuraavana vuonna mittavan osakeannin ja vietiin pörssiin. Ensimmäistä antia seurasivat uudet annit vuosina 1999 ja 2000.

## Logot

File:Posthorn Logo Dt Bundespost.svg|1989-1991
File:Deutsche Bundespost Telekom logo.svg|1991-1995
File:Deutsche Telekom.svg|2007-2013
File:Telekom Logo 2013.svg|2013-2022
File:Deutsche Telekom 2022.svg|2022–


## Toimialat
* T-Home (entinen T-Com), lankapuhelin- ja IPTV-operaattori
** T-Online, internet-palveluntarjoaja
* T-Mobile, matkapuhelinoperaattori
* T-Systems, IT-alan palveluyritys

Deutsche Telekom omistaa puhelinyhtiöt Bulgariassa, Kroatiassa, Makedoniassa, Montenegrossa, Romaniassa, Slovakiassa ja Unkarissa.

## Lähteet
Hugh Wilson

**Hugh Wilson** (21. elokuuta 1943 Miami, Florida – 14. tammikuuta 2018 Charlottesville, Virginia) oli yhdysvaltalainen elokuvaohjaaja ja -käsikirjoittaja.

Wilson muistetaan erityisesti esikoisohjauksestaan, pitkän ja menestyneen elokuvasarjan aloittaneesta *Poliisiopisto*-elokuvasta, joka oli yllättäen hitti vuonna 1984. Wilson ohjasi seuraavaksi western-komedian *Vihoviimeinen hevosooppera* (*Rustlers’ Rhapsody*, 1985), joka jäi pienemmälle huomiolle. 1980-luvulla valmistui vielä Whoopi Goldbergin tähdittämä komedia *Murtovaras* (*Burglar*, 1987).

Seuraavan kerran Wilson ohjasi teatterielokuvan vuonna 1994. *Oma pikku agenttini* (*Guarding Tess*) on yksi ensimmäisistä Nicolas Cagen suurista pääosaelokuvista. Naispääosassa nähtiin Shirley MacLaine. *Hylättyjen vaimojen kerho* (*The First Wives Club*, 1996) oli hitti tuottaen yli 100 miljoonaa dollaria teatterikierroksellaan. Elokuva sai myös Oscar-ehdokkuuden musiikistaan.

*Vihdoinkin pihalla* (*Blast from the Past*, 1999) oli Renny Harlinin tuottama ”vanhan hyvän ajan” komedia, jonka pääosassa nähtiin tuohon aikaan nousussa olleet Brendan Fraser ja Alicia Silverstone. Erinomaisista arvosteluista huolimatta elokuva floppasi. Wilson jatkoi kuitenkin yhteistyötä Fraserin kanssa samana vuonna valmistuneen komedia *Peloton punatakki* (*Dudley Do-Right*) myötä, joka floppasi vielä pahemmin.

Kahden epäonnistumisen jälkeen Wilsonin seuraavaa elokuvaa saatiin odottaa aina vuoteen 2004 asti, kun *Mickey* sai ensi-iltansa. Pienellä rahalla tehty elokuva ei pystynyt keräämään edes 300&nbsp;000 dollarin lipputuloja Yhdysvalloista.

## Lähteet
Harry Thompson

**Harry Thompson** (6. helmikuuta 1960 Lontoo – 7. marraskuuta 2005) oli englantilainen komediakirjailija, joka toimi muun muassa tuottajana, kirjailijana, TV-käsikirjoittajana ja sanomalehtimiehenä. Kuuluisin hän on *[[Have I Got News for You]]* -ohjelmaan vuosina 1990–1996 tekemistään käsikirjoituksista. Hän kirjoitti kaikkiaan 96 jaksoa. Thompson on kirjoittanut myös Peter Cookin ja Tintin luojan Hergén elämäkerrat.

Thompsonin vuonna 2005 ilmestynyt esikoisromaani *This Thing of Darkness* pääsi Booker-palkinnon pitkällelistalle. Hän olisi saanut, jos olisi ollut elossa, British Comedy Awardsin tunnustuspalkinnon joulukuussa 2005.

Thompsonilla havaittiin huhtikuussa 2005 keuhkosyöpä, ja marraskuussa hän kuoli siihen 45-vuotiaana.

Viimeisenä elinpäivänään Harry Thompson avioitui pitkäaikaisen naisystävänsä Lisa Whadcockin kanssa.

## Aiheesta muualla
* 
* 
* *Tintin – A biography*, 1991. .
Haminu Dramani

**Haminu Dramani** (s. 1. huhtikuuta 1986 Ghana) on ghanalainen jalkapalloilija, pelipaikaltaan keskikenttäpelaaja.

Dramani pelasi urallaan kahdeksassa eri maassa. Hänen viimeinen seuransa oli virolainen FC Infonet, jossa hän lopetti uransa 2016.

Dramani kuului Ghanan joukkueeseen Saksan MM-kisoissa 2006 ja pelasi viimeisessä alkulohko-ottelussa sekä tappioon päättyneessä neljännesvälierässä.

## Lähteet
Faliconin pyramidi

**Faliconin pyramidi** on muinainen rakennelma maaseudulla Faliconin kylän lähellä Ranskan Rivieralla. Se on yksi harvoista pyramideista Euroopassa. Pyramidi on rakennettu luolan päälle, joka tunnetaan lepakkojen luolana. Pyramidi on tehty pienistä epäsäännöllisen muotoisista kivistä. Pyramidin huippu on kadonnut, mutta alaosat ovat jäljellä, ja viittaavat siihen, että rakennelma on ollut terävä.

Pyramidin merkitys ja alkuperä ovat tuntemattomia, tosin on väitetty, että Rooman legioonalaiset, jotka kuuluivat egyptiläiseen kulttiin, olisivat voineet pystyttää sen. Ainakin Roomassa on roomalaisten tekemä egyptiläisvaikutteinen pyramidi.
Discopolis

**Discopolis** on suomalaisen rock-yhtye CMX:n kuudes albumi, joka julkaistiin vuonna 1996. Levyllä on käytetty yhtyeelle tavallista runsaammin syntetisaattoreita ja konerytmejä ja vokalisti-sanoittaja A. W. Yrjänän sanoitukset ovat tavallista yhteiskunnallisempia. 

Albumin kappaleet tehtiin kolmen kuukauden aikana kokonaan studiossa, muokkaamalla ne digitaalisen äänityslaitteiston avulla yhtyeen tarjoamista riffeistä. Tavoitteena oli tehdä ensimmäinen Suomessa tehty ”puhdasverinen ProTools–rocklevy”. Albumi sai tyylinvaihdoksen myötä osin aikaisempaa kielteisempiä arvosteluja mutta sen myyntimenestys oli hyvä.

Albumin jälkeinen kiertue oli yhtyeen mittapuulla pitkä ja sen ensimmäiset 20 keikkaa olivat peräkkäisinä päivinä.

## Kappalelista

Sävellykset A. W. Yrjänä ja Janne Halmkrona, sanoitukset A. W. Yrjänä. Sovitukset CMX ja Gabi Hakanen, ellei toisin mainita.

# 
# 
# 
#  (sov. CMX, Gabi Hakanen ja Heikki Keskinen)
#  (sov. CMX, Gabi Hakanen ja Martti Salminen)
# 
# 
# 
# 
# 
# 

## Tekijät
### Yhtye
* Janne Halmkrona – kitarat
* Timo Rasio – kitarat
* Pekka Kanniainen – rummut
* A. W. Yrjänä – bassokitara ja laulu

### Vierailevat muusikot
* Ann Bell Fell – laulu
* Martti Salminen – kosketinsoittimet
* Risto Salmi – sopraanosaksofoni ja nokkahuilu
* Mikko Mustonen – pasuuna
* Matti Lappalainen – pasuuna
* Jukka Tiirikainen – flyygelitorvi
* Tommi Viertonen – käyrätorvi
* Antero Priha – trumpetti
* Timo Lehtovaara – kuoron johto
* Kampin Laulu – laulu

### Muut tekijät
*Teropekka Virtanen ja Gabi Hakanen – äänitys ja miksaus
*Pauli Saastamoinen – masterointi (Finnvox)
*Juha Laakso – kuoron äänitys (Finnvox)

## Arvostelut
* *[[Keskisuomalainen]]*: 

## Lähteet

## Aiheesta muualla
* Rinne, Jaana: Rocklaulaja paratiisista helvettiin. *Helsingin Sanomat* 27.11.1996. (Internet Archive)
* Roth, Mika: Discopolis. *Desibeli.net* 10.12.2014.
* Vanhatalo, Juha-Pekka: CMX uskalsi uudistua Discopoliksella. *Noise.fi* 1.11.2012.
*
Daniel Elena

**Daniel Elena** (s. 26. lokakuuta 1972) on monacolainen autourheilija. Hän toimi Sébastien Loebin kartanlukijana vuodesta 1998 vuoteen 2020.. Lopetettuaan aktiiviuransa MM-tasolla Loeb ja Elena osallistuivat yhdessä vielä 2021 Dakar-ralliin sekä Ranskan kansallisen tason Mont Blancin ralliin.

Loeb ja Elena ovat saavuttaneet yhdessä ennätykselliset yhdeksän maailmanmestaruutta (2004, 2005, 2006, 2007, 2008, 2009, 2010, 2011 ja 2012) ja myös ylivoimaisesti eniten osakilpailuvoittoja lajin historiassa.

## Ura
Elena aloitti uransa autourheilussa vuonna 1992, mutta ensimmäinen täysi kausi oli vuonna 1996. Kaksi vuotta myöhemmin hän aloitti kilpailemisen Sébastien Loebin kanssa. Heidän ensimmäinen WRC-kilpailunsa yhdessä oli Monte Carlon ralli 1998 ja viimeinen Turkin ralli 2020. Viimeinen yhteinen WRC-voitto oli Katalonian rallissa 2018. Yhdessä he keräsivät 79 rallin MM-sarjan voittoa, 119 palkintopallisijoitusta 180 mestaruussarjan kilpailussa.

Elena ja Loeb kilpailivat myös Dakar-rallissa ja saavuttivat kaksi palkintopallisijoitusta.
Matka Loebin kanssa päättyi Prodrive-tallin pyynnöstä.

## Lähteet

## Aiheesta muualla
* RallyBase: Daniel Elena
Ukraina Eurovision laulukilpailussa

**[[Ukraina]]** osallistui **[[Eurovision laulukilpailu]]un** ensimmäisen kerran vuonna 2003 ja voitti heti seuraavana vuonna Ruslanan esittämällä kappaleella ”Wild Dances”. Tuolloin Ukraina sai pisteitä kaikilta muilta kisanneilta mailta paitsi Sveitsiltä; Suomelta tuli kahdeksan pistettä. Toisen kerran Ukraina voitti kilpailun vuonna 2016, tällöin Jamalan kappaleella ”1944”. Kolmannen kerran Ukraina voitti kilpailun vuonna 2022, tällöin Kalush Orchestran kappaleella "Stefania".

Vuonna 2015 Ukraina ei osallistunut kilpailuun Itä-Ukrainan sotatilan ja sen aiheuttamien talousvaikeuksien vuoksi.

Ukraina on käyttänyt vuosien , , , 2021 ja 2024 kappaleissaan ukrainan kieltä englannin ohella. Vuoden 2022 voittokappale laulettiin kokonaan ukrainaksi. Vuoden 2007 kappaleessa kuultiin myös saksaa ja 2016 kappaleessa krimintataaria.

## Sijoitukset
### Nykyinen pistejärjestelmä
Vuodesta 1975 käytössä on ollut äänestyskäytäntö, jossa jokaisesta osallistujavaltiosta annetaan ääniä 10 parhaimmalle esitykselle. Parhaalle esitykselle annetaan 12 pistettä, toiselle 10 pistettä ja seuraaville pisteet 8, 7, 6, 5, 4, 3, 2 ja 1.

### Kaksivaiheinen loppukilpailu
Kilpailu muutettiin vuonna 2004 kaksiosaiseksi. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Suora finaalipaikka on kymmenellä edellisenä vuonna parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Muut maat kilpailevat finaalipaikasta semifinaalissa, josta kymmenen parhaiten menestynyttä valtiota pääsevät finaaliin.

### Kaksi semifinaalia

Vuonna 2008 otettiin käyttöön kahden semifinaalin järjestelmä. Suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kaksiosaisessa semifinaalissa, josta pääsee jatkoon 20 maata.

## Ukrainan äänestyshistoria
### Ukrainan antamat äänet
Ainoastaan finaalissa annetut pisteet näkyvät taulukossa.

### Ukrainan saamat äänet
Ainoastaan finaalissa annetut pisteet näkyvät taulukossa. Vuodesta 2004 lähtien myös semifinaaleissa karsiutuneet maat ovat voineet äänestää finaalissa.

## Lähteet
Urbanus VIII

**Paavi Urbanus VIII**, syntymänimeltään **Maffeo Barberini**, (huhtikuu 1568 – 29. heinäkuuta 1644) oli paavina 6. elokuuta 1623 – 29. heinäkuuta 1644.

Urbanus VIII:n paaviuden aikana Galileo Galilei kutsuttiin vuonna 1633 Roomaan vastamaan syytöksiin harhaoppisuudesta

Urbanus VIII oli myös viimeinen merkittävää nepotismia harjoittanut paavi. Hänen perheenjäsenensä vaurastuivat valtakauden aikana niin paljon, että Urbanus VIII:n aikalaiset arvelivat hänen pikemminkin rakentavan Barberinin dynastiaa kuin hallitsevan katolista kirkkoa.

Urbanus VIII:n suosikkeihin kuului myös kuvanveistäjä Gian Lorenzo Bernini, jolta paavi tilasi Pietarinkirkkoon pääalttarin apostoli Pietarin hautapaikan päälle, Michelangelon luoman pääkupolin alle. Bernini suunnitteli myös Urbanuksen hautamuistomerkin Pietarinkirkkoon.

## Lähteet
*

### Viitteet

## Aiheesta muualla
Subaru Impreza WRC

**Subaru Impreza WRC** on Subaru Impreza -malliin pohjautuva WRC-luokituksen saanut ralliauto. Se teki ensiesiintymisensä rallin MM-sarjassa kaudella 1997. Autolla on voitettu kaksi kuljettajien maailmanmestaruutta ja yksi merkkimestaruus.

## Kehitys
McLaren F1:n suunnittelijoihin kuuluva Peter Stevens kehitti auton aerodynamiikkaa ja David Lapworth johti kehitystä. Aerodynaamista nostetta vähennettiin ja auto saatiin valmiiksi kolme viikkoa ennen esittelyä lehdistölle vuonna 1996. Esittelyn jälkeen auton testaus jatkui kautta 1997 varten. Kaudella 1997 käytetystä mallista käytettiin nimeä S3.

Kautta 1998 varten Christian Loriaux kehitti elektronisesti säädettävät iskunvaimentimet ja aktiivisen tasauspyörästön, jotka otettiin auton S4-versioon mukaan. Kaudella 1999 käyttöön otettuun S5-versioon tuli uusi puoliautomaattinen täyshydraulinen vaihteisto, uusi kevennetty ja vahvistetty runko sekä uusi turbo. Kaudella 2000 Subaru Impreza WRC 2000 (S6) sisälsi kolme aktiivista tasauspyörästöä, matalamman painopisteen ja muutoksia aerodynamiikkaan.

## Menestys MM-sarjassa
Kaudella 1997 Colin McRae, Kenneth Eriksson ja Piero Liatti ajoivat Subarulle merkkimestaruuden ja McRae sijoittui MM-hopealle jääden vain pisteen Mäkisestä. Kaudella 1998 McRae ajoi voittoja, mutta Subaru ei voittanut mestaruutta ja McRaekin jäi MM-pronssille. Kaudella 1999 Richard Burns ja Juha Kankkunen toivat tallille voitot Argentiinasta (Kankkunen), Akropoliksesta (Burns), Suomesta (Kankkunen), Australiasta ja Britanniasta (Burns). Silti Toyota vei merkkimestaruuden ja Burns sijoittui MM-hopealle. 

Kaudella 2000 Burns hallitsi alkukautta, mutta joutui tyytymään hopeaan. Kaudella 2001 Burns ajoi tasaisesti, mutta voitto Uudessa-Seelannissa ja kolmas tila Walesin MM-rallista varmistivat MM-kullan Burnsille. Subaru ei kuitenkaan voittanut merkkimestaruutta.

Kaudella 2002 Petter Solberg ajoi yhden voiton ja sijoittui MM-sarjassa toiseksi. Merkkimestaruus karkasi Peugeot'lle edellisvuosien tapaan. Vuonna 2003 Solberg vei mestaruuden voitettuaan Kyproksella, Australiassa, Korsikalla ja Walesin rallissa. Sittemmin Solberg ajoi MM-hopealle (2004 ja 2005), mutta mestaruutta hän ei kyennyt uusimaan. Kausilla 2006 ja 2007 Subaru ei voittoihin pystynyt.

## Subaru Impreza WRC 2003:n tekniset tiedot
:*Lähde: Rally Yearbook World Rally Championship 2003*

;Moottori
* 4 sylinteriä, 16 venttiiliä
*  tilavuus: 1994 cc
*  teho: 300 hv, 5550 rpm
* suurin vääntö: 60 Kgs/m / 4000 rpm
* turboahdettu bokserimoottori

;Voimansiirto:
* 6 vaihdetta, Prodriven puoliautomaattivaihteisto

;Jousitus
* edessä ja takana McPherson jousitus 

;Iskunvaimentimet:
* Bilstein

;Mitat:
* akseliväli: 2535 mm
* pituus: 4415 mm
* leveys: 1770 mm
* 1230 kg (WRC auton minimi) 
* polttoainetankki: 80 l

## Lähteet
Oriol Gómez

**Oriol Gómez Marco** (s. 1. kesäkuuta 1968 Barcelonassa) on espanjalainen entinen ralliautoilija. 

## Ura
Gómez ajoi kaikkiaan 27 MM rallia saavuttaen 8 pistettä ja joutui keskeyttämään seitsemän kertaa. Ehkä parhaiten hänet muistetaan Seatin kaksivetoisen Ibizan ohjamista, jolloin hän oli Harri Rovanperän tallikaveri. Hän sijoittui F2 ryhmässä hyvin ja oli Rovanperän kanssa varmistamassa tallille F2:sten merkkimestaruutta. Gómez lopetti uransa vuoteen 2000 mutta ajoi tämä jälkeen vielä Argentiinan rallin vuonna 2006. Uran paras saavutus oli Espanjan rallimestaruus vuonna 1994.

## Lähteet

## Aiheesta muualla
*Tietoa Gómezin urasta 
*Tieta Gómezin urasta
Road Crew (yhdysvaltalainen yhtye)

**Road Crew** oli noin vuosina 1980–1984 toiminut yhtye, jossa soittivat sittemmin Guns N’ Rosesissakin soittaneet Slash ja Steven Adler.

Yhtye sai nimensä Motörheadin samannimisestä kappaleesta.

Kun Steven Adler vuonna 1990 erotettiin Guns N’ Rosesista, hän perusti Road Crew’sta uuden version, ilman Slashiä. Adlerin henkilökohtaisten ongelmien ja päihderiippuvuuden takia yhtye ei kuitenkaan koskaan levyttänyt ja keikkaili vain harvoin.
Andri Nesmatšnyi

**Andri Nesmatšnyi** (, s. 28. helmikuuta 1979 Brjansk Venäjä) on ukrainalainen jalkapalloilija. Hän edusti pitkään maansa maajoukkuetta sekä Kiovan Dynamoa. Nesmatšnyn pelipaikka oli vasen puolustaja. Hän oli fyysisesti vahva pelaaja, joka nousi mielellään hyökkäyksen tueksi ja oli Ukrainan maajoukkueen vakiomiehistöä vuodesta 2000 lähtien.

MM-kilpailuissa 2006 Nesmatšnyi pelasi kaikki Ukrainan viisi ottelua alusta loppuun.

## Saavutuksia
*4 Ukrainan mestaruutta Kiovan Dynamon väreissä (2000, 2001, 2003 ja 2004)
*3 Ukrainan cupin voittoa (2000, 2003 ja 2005)

## Lähteet

## Aiheesta muualla

*Andri Nesmatšnyi, Kiovan Dynamon sivuilla
Slovakia Eurovision laulukilpailussa

**[[Slovakia]]** osallistui **[[Eurovision laulukilpailu]]un** ensimmäistä kertaa vuonna 1993, jolloin se ei läpäissyt Itä-Euroopan raatia, eikä siis päässyt varsinaiseen kisaan mukaan. Vuoden 1998 jälkeen maa vetäytyi kilpailusta, minkä jälkeen maa teki paluun vuoden 2009 Eurovision laulukilpailuun.

Slovakian kaikki kappaleet olivat slovakiksi ennen vuotta 2011, jolloin maa lauloi ensimmäistä kertaa englanniksi. Myös vuonna 2012 käytettiin englantia. Slovakia vetäytyi jälleen vuoden 2013 kilpailusta eikä ole osallistunut sen jälkeen.

Slovakia on yksi huonoimmin menestyneistä maista Euroviisuissa. Se ei ole kertaakaan läpäissyt nykyistä semifinaalia.

## Sijoitukset

## Slovakian äänestyshistoria
### Slovakian antamat pisteet
Ainoastaan finaalissa annetut pisteet näkyvät taulukossa. Slovakia ei osallistunut kilpailuihin 1995, 1997 ja 1999–2008. Vuosina 2009–2012 Slovakia ei selviytynyt finaaleihin, mutta sai äänestää niissä.

### Slovakian saamat pisteet
Ainoastaan finaalissa annetut pisteet näkyvät taulukossa. Slovakia ei osallistunut kilpailuihin 1995, 1997 ja 1999–2008. Vuosina 2009–2012 maa ei selviytynyt finaaleihin. Vuodesta 2004 lähtien myös semifinaaleissa karsiutuneet maat ovat voineet äänestää finaalissa.

## Kapellimestarit
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Slovakia osallistui myös vuoden 1993 Eurovision laulukilpailun esikarsintaan *Kvalifikacija za Millstreet*, jossa Slovakian kappaletta johti Vladimír Valovič.

## Lähteet
Katarína Hasprová

**Katarína Hasprová** (s. 10. syyskuuta 1972 Bratislava) on slovakialainen laulaja. Hän edusti maataan Eurovision laulukilpailussa 1998 kappaleella *Modlitba* () sijoittuen 21. sijalle.
Tomáš Sivok

**Tomáš Sivok** (s. 15. syyskuuta 1983 Pelhřimov) on tšekkiläinen jalkapalloilija. Hän on edustanut muun muassa italialaisseura Udinesea sekä turkkilaisia Beşiktaşia ja Bursasporia. Pelipaikaltaan Sivok on puolustaja.

Sivokista tuli Sparta Prahan kapteeni syyskuussa 2005, ja 28. syyskuuta Mestarien liigan ottelussa AFC Ajaxia vastaan hän sai vakavan polvivamman ollen kuusi kuukautta poissa kentiltä.

Sivokin ensiesiintyminen Tšekin maajoukkueessa tapahtui syyskuussa 2005. Hän on pelannut kaikkiaan 64 maaottelua ja tehnyt niissä viisi maalia.

## Lähteet
Bonifatius IV

Pyhä **Bonifatius IV** (n. 550 – 8. toukokuuta 615) oli paavina 25. elokuuta 608 – 8. toukokuuta 615. Hän oli syntyisin Valeriasta Abruzzista.

Bonifatiuksen paaviuden aikana Roomaa koettelivat nälänhätä, rutto ja tulvat. Pyhä Bonifatius IV kuoli munkkiretriitissä (hän oli muuttanut oman talonsa luostariksi), ja hänet haudattiin vanhan Pietarinkirkon basilikan pylväistöön. Paavin jäämistö poistettiin hautapaikastaan kolmesti: 900- tai 1000-luvulla, toisen kerran 1200-luvun lopulla Bonifatius VIII:n kaudella ja kolmannella kerralla ne siirrettiin nykyiseen Pietarinkirkkoon 21. lokakuuta 1603.

Pyhää Bonifatius IV:tä juhlitaan pyhimyksenä 8. toukokuuta.

## Lähteet
*
*

### Viitteet
Pohjois-Makedonia Eurovision laulukilpailussa

**[[Pohjois-Makedonia]]n** eli tuolloisen Makedonian tasavallan oli tarkoitus osallistua **[[Eurovision laulukilpailu]]un** ensimmäisen kerran vuonna 1996, mutta edustussävelmä "Samo ti" ei läpäissyt tuona vuonna järjestettyä erillistä alkukarsintaa. Seuraavan kerran Makedoniassa järjestettiin viisukarsinnat vuonna 1998, jonka voittajasävelmästä "Ne zori, zoro" tuli ensimmäinen Makedonian viisuedustaja laulukilpailun finaalissa. Eurovision laulukilpailun muututtua kaksipäiväisiksi, eli vuodesta 2004 lähtien, Makedonia on ainoana maana päässyt joka vuosi semifinaalista finaaliin vuoteen 2007 asti, mutta finaaleissa pisteet eivät riittäneet sijoittumaan kymmenen parhaan joukkoon, mikä olisi oikeuttanut automaattiseen finaalipaikkaan seuraavaksi vuodeksi. Maan paras sijoitus on 7. vuodelta 2019. Makedonia on myös uhannut vetäytymisellä, sillä maa on jäänyt kaksi kertaa peräkkäin semifinaalin kymmenenneksi, ja karsiutunut finaalista ensimmäisenä. Villi kortti eli raatien valinta finaalipaikan saajaksi Makedonian sijasta oli vuonna 2008 Ruotsi ja 2009 Suomi.

Makedonia on esittänyt suurimman osan kappaleistaan makedonian kielellä.

## Sijoitukset

#### Kaksivaiheinen loppukilpailu
Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.

#### Kaksi semifinaalia
Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa. 

#### Uusi pisteidenlaskujärjestelmä
Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1–8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.

## Kapellimestarit
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä.

## Lähteet
Road Crew

**Road Crew** on ainakin seuraavien yhtyeiden nimi:

* Road Crew, yhdysvaltalainen yhtye, aktiivinen vuosina 1980–1984
* Road Crew, suomalainen yhtye, aktiivinen vuosina 1992–1999.
Deen (laulaja)

**Deen** (syntyjään **Fuad Backović**, s. 12. toukokuuta 1982 Sarajevo) on bosnialainen laulaja.

Deen nousi julkisuuteen teini-ikäisenä 7Up-yhtyeen jäsenenä ja aloitti menestyksekkään soolouran vuonna 2002.

Hän edusti Bosnia ja Hertsegovinaa vuoden 2004 Eurovision laulukilpailussa kappaleella ”In The Disco” sijoittuen yhdeksänneksi. Hän edusti maata myös vuoden 2016 kilpailussa kappaleella ”Ljubav je”.

Deen keskeytti aikoinaan uransa opiskellakseen muotia Milanossa, missä hän myös työskenteli muotialan tehtävissä. Palattuaan Sarajevoon hän jatkoi hetken muodin parissa, mutta päätti lopulta palata musiikin pariin.

## Diskografia
**[[Otvori oči]]* (1998), osana Seven up -yhtyettä 
**[[Seven (album)|Seven]]* (2000), osana Seven up -yhtyettä
**[[Ja sam vjetar zaljubljeni]]* (2002)
**[[In The Disco]]* (2004)
**[[Anđeo sa greškom]]* (2005)

## Lähteet
San Juan Bautista

**San Juan Bautista** () (alun perin ) oli Japanin ensimmäisiä japanilaisvalmisteisia länsimaisia aluksia, kaljuuna (.

*Datemaru* kuljetti paavia tapaamaan 180 japanilaisen lähetystön, jota johti Hasekura Tsunenaga ja saattoi espanjalainen munkki Luis Sotelo. Alus kuljetti lähetystön Uuteen Espanjaan (nykyiseen Meksikoon), mistä se palasi Japaniin. Hasekura ja lähetystö jatkoivat matkaa Roomaan.

## Valmistus
Aluksen köli laskettiin vuonna 1613 Tsuki-No-Uran satamassa (nyk. Ishinomaki, Miyagin prefektuuri) Sendain daimio Date Masamunen käskystä. Bakufu, shōgunin hallitus Edossa, oli hyväksynyt projektin.
Sen valmistuksen kerrotaan vieneen 45 päivää ja vaatineen 800 Bakufun mestarin, 800 laivanrakentajan, 700 sepän ja 3&nbsp;000 kirvesmiehen työpanoksen. Myös kahden espanjalaisen miehen mainitaan osallistuneen työhön: munkki Luis Sotelon ja kapteeni Sebastian Vizcaino. Espanjalainen paikallishallinto Manilassa ei hyväksynyt rakennustoimia, joten Los Rios Coronel esitti, ettei Soteloa enää päästettäisi Japaniin.

## Palvelus
 

Valmistuttuaan alus lähti 28. lokakuuta 1613 Acapulcoon Meksikoon. Aluksella oli noin 180 henkeä: kymmenen Shōgunin samuraita (joita johti laivastoministeri Mukai Shōken), 12 samuraita Sendaista, 120 japanilaista merimiestä, kauppiasta ja palvelijaa ja noin 40 espanjalaista ja portugalilaista merimiestä. Se saapui 25. tammikuuta 1614 kolmen kuukauden merimatkan jälkeen Acapulcoon. Huhtikuussa 1615 alus palasi Japaniin mukanaan yli 50 kaivosalan ja hopeanjalostuksen asiantuntijaa, jotka oli kutsuttu parantamaan Sendain alueen kaivostoimintaa. Hasekura itse jatkoi Eurooppaan.

Syyskuussa 1616 *Datemaru* lähti toiselle matkalle Acapulcoon Luis Sotelon pyynnöstä. Laivan kapteenina oli Yokozawa Shogen. Matkalla kuitenkin oli ongelmia. Noin 100 merimiestä kuoli ennen kuin laiva vuonna 1617 saapui Acapulcoon. Sotelo ja Hasekura tapasivat Meksikossa matkatakseen takaisin Japaniin. Alus saapui 1618 Filippiineille, jossa se myytiin paikalliselle espanjalaishallinnolle (laivan nimi muutettiin *San Juan Bautistaksi*), joka pyrki rakentamaan laivastoa kasvavan hollantilaisten aiheuttaman uhan takia.

## Rekonstruktio
Rekonstruktio *San Juan Bautista* valmistettiin 1993 Daten suvun merkintöjen perusteella. Vaikka tarkkoja piirustuksia ei ole löydetty, laivan mitat on merkitty huolellisesti muistiin, mikä mahdollisti rekonstruktion valmistamisen. Se on tällä hetkellä esillä teemapuistossa Ishinomakissa, Pohjois-Japanissa, lähellä paikkaa, jossa alkuperäinen laiva rakennettiin.

## Lähteet

## Aiheesta muualla
* San Juan Bautistan jälleenrakennus  
* Kuva laivan sisäosista  
* Googlen tarjoamia kuvia laivasta
Riadh Bouazizi

**Riadh Ben Khemais Bouazizi** (, s. 8. huhtikuuta 1973 Djerba, Tunisia) on tunisialainen entinen jalkapalloilija. Hän pelasi keskikentällä puolustavassa roolissa.

## Maajoukkue
Bouazizi pelasi ensimmäisen maaottelunsa 16. tammikuuta 1996 Mosambikia vastaan. Tunisian voittaessa Afrikan-mestaruuden vuonna 2004 Bouazizi toimi joukkueen kapteenina. Hän on ollut mukana myös vuosien 2002 ja 2006 MM-kisoissa. Bouazizi pelasi 88 maaottelua, joissa hän teki neljä maalia.

## Saavutukset
* Afrikan–mestaruus: 2004
* CAF Cup: 1999
* Afrikan Super Cup: 1998
* Afrikan Cup-voittajien cup: 1997
* Tunisian liigamestaruus: 1997
* Tunisian cup: 1996
Adel Chedli

**Adel Chedli** (, s. 16. syyskuuta 1976 La Ricamarie, Ranska) on tunisialainen uransa lopettanut jalkapalloilija. Keskikentällä pelannut Chedli edusti seuratasolla muun muassa FC Sochaux'ta, FC Istresiä ja Nürnbergiä.

Chedli on syntynyt ja kasvanut Ranskassa ja hänellä on sekä Ranskan että Tunisian kansalaisuus. Hän edustaa vanhempiensa kotimaan Tunisian maajoukkuetta vaikka pelasikin Ranskan nuorisojoukkueissa.

## Ura
Chedlin ensimmäinen seuransa oli AS Saint-Étienne, josta hänet siirrettiin vuonna 1997 FC Sochaux'hin, missä hän pelasi useita vuosia Ligue 1:ssa. Ennen siirtymistään Saksaan, Chedli pelasi 24 ottelua FC Istres'issä. Bundesliigassa hänellä on ollut vaikeuksia mahtua pelaavaan kokoonpanoon ja hän pelasikin kaudella 2005–2006 vain viisi ottelua. Matka jatkui sveitsiin FC Sioniin, jossa hän sai enemmän peliaikaa. Kauden päätteeksi Chedli kuitenkin matkasi Arabiemiirikuntaan Al-Sha'abiin, jossa hän pelasi 11 ottelua.

Kesällä 2008 Chedli palasi takaisin Eurooppaan allekirjoitettuaan kahden kauden sopimuksen vanhan seuransa FC Istresin kanssa.

Kesäkuussa 2010 Chedli allekirjoitti kahden vuoden sopimuksen tunisialaisen ES Sahelin kanssa. Avauskaudellaan hän pelasi kuusitoista ottelua ja teki niissä yhden maalin, joka syntyi vierasottelussa JS Kairouania vastaan. Seuraavalla kaudella (2011–2012) Chadli onnistui maalinteossa kahdesti. Hän oli aikeissa siirtyä kesken kauden Espéranceen, mutta siirto kariutui, koska Chadli oli jo edustanut ES Sahelia Afrikan Mestarien liigassa, eikä Espérancen valmentaja voinut näin käyttää häntä turnauksessa.

Heinäkuussa 2012 Chedli siirtyi kesken kauden Marokkoon Raja Casablancaan. Hän voitti kauden päätteeksi Marokon mestaruuden ja lopetti myös pelaajauransa kyseiseen kauteen.

## Maajoukkue
Chedli pelasi ensimmäisen maaottelunsa 26. toukokuuta 1996 Senegalia vastaan. Hän teki heti debyyttiottelussaan maalin. Chedli oli mukana voittamassa Afrikan-mestaruutta vuonna 2004 ja hän pelasi Tunisian kaikissa kolmessa ottelussa vuoden 2006 MM-kisoissa.

Helmikuussa 2011 Chedli oli voittamassa Tunisian A' maajoukkueen kanssa maan ensimmäistä CHAN-turnauksen mestaruutta. Mestaruuden myötä hänestä tuli samalla historian ensimmäinen pelaaja, joka on voittanut sekä Afrikan-mestaruuden että Afrikan kansallisen mestaruuden.

29. maaliskuuta 2011 Chedli teki noin viiden vuoden tauon jälkeen paluun maajoukkueeseen. Hän pelasi ottelussa Omania vastaan 65 minuuttia. Chedli valittiin myöhemmin vuoden 2012 Afrikan-mestaruuskisoihin, jossa hänen roolinsa oli lähinnä mentorin rooli nuoremmille pelaajille. Chedli kuitenkin tuskastui, kun ei päässyt pelaamaan Tunisian viimeisessä lohko-ottelussa ja jätti joukkueen kesken kisojen. Muutamaa päivää myöhemmin hän ilmoitti päättäneensä maajoukkueuransa.

## Saavutukset
### Seurajoukkueissa
* Ranskan liigacup: 2004
* Marokon mestaruus: 2013

### Maajoukkueessa
* Afrikan–mestaruus: 2004
* CHAN-mestaruus: 2011

## Lähteet
* Adel Chedlin profiili FC Istresin sivustolla 

### Viitteet
Adel Nefzi

**Adel Nefzi** (, s. 16. maaliskuuta 1974) on tunisialainen jalkapallomaalivahti.

## Ura
Nefzi pelasi vuodet 1994–2005 Olympique de Béjassa, josta hän siirtyi US Monastiriin. Myöhemmin vuonna 2007 Nefzi siirtyi Club Africainiin, jossa hän voitti ensimmäisen liigamestaruutensa. Kauden aikana Nefzi teki uuden ennätyksen 12. maaliskuuta 2008 päästämättä maaliakaan 1270 minuutin ajan, pelaten samalla 12 nollapeliä peräkkäin. Tämän myötä hän rikkoi Boubaker Zitounin edellisen ennätyksen, joka piti maalinsa puhtaana 994 minuutin ajan.

### Maajoukkueura
Maajoukkue tasolla hän oli mukana vuoden 2006 MM-kisoissa Tunisian varamaalivahtina (Ali Boumnijel pelasi kaikki ottelut). Urallaan Nefzi on pelannut neljä maaottelua.

## Saavutukset
* Tunisian mestaruus: 2008

## Lähteet
Morbid Tales

**Morbid Tales** on sveitsiläisen äärimetalliyhtye Celtic Frostin debyyttialbumi, joka julkaistiin vuonna 1984. Se on yksi tärkeimmistä black metalin edelläkävijöistä. Morbid Tales julkaistiin alun perin mini-LP:nä, mutta myöhemmin siihen sisällytettiin Emperor's Return EP, jotta siitä saatiin täyspitkä albumi.

## Kappalelista

## Kokoonpano
* Tom G. Warrior - Kitarat, laulu
* Martin Eric Ain - Basso
* Stephen Priestly - Sessio Rummut

## Lähteet

## Aiheesta muualla
* 
*
Milanon yliopisto

**Milanon yliopisto** () on yliopisto Italian Milanossa. Siellä on noin 60&nbsp;000 opiskelijaa. Se on Euroopan tutkimusyliopistojen liiton jäsen. 

Maailman viidensadan huippuyliopiston Shanghai-yliopistovertailussa vuonna 1924 perustettu Milanon yliopisto ylsi vuonna 2016 sijaluvulle 201–300 ja oli vertailussa Italian 3.–7. parhaiten sijoittunut yliopisto. THE-yliopistorankingissa 2017 yliopisto ylsi sijaluokkaan 301–350.

Milanossa yliopistosta käytetään monesti arkikielistä nimitystä *Statale*. Yliopisto avattiin 30. syyskuuta 1923 ja se koostuu yhdeksästä tiedekunnasta.

## Lähteet

## Aiheesta muualla

* Viralliset sivut
To Mega Therion

**To Mega Therion** on sveitsiläisen extreme metal -yhtye Celtic Frostin toinen albumi, joka julkaistiin vuonna 1985. Remasteroitu uusiojulkaisu julkaistiin vuonna 1999 yhdellä bonus-kappaleella. Albumin kansi on sveitsiläisen kuvataiteilijan H. R. Gigerin maalaus *Satan I*. 

Albumi on julkaisustaan lähtien toiminut suurena vaikuttajana silloin vielä kehittyvälle black ja death metallille sekä se raivasi tilaa vieläkin äärimmäisemmille doom metalin alalajeille (death-doom ja sludge metal).

## Kappalelista

## Kokoonpano
*Tom G. Warrior - Kitarat, laulu
*Martin Eric Ain - Basso
*Reed St. Mark - Rummut

## Aiheesta muualla
* 
*
Greenin teoreema

**Greenin teoreema** on Stokesin lauseeseen tiiviisti liittyvä lause, jonka mukaan:
:\oint_{\Gamma} Pdx + Qdy = \int_{A} \left( \frac{\partial Q}{\partial x} - \frac{\partial P}{\partial y} \right) dx dy,
missä
*P \equiv P(x,y) ja Q \equiv Q(x,y)
*\Gamma on suljettu polku, joka rajaa pinnan A euklidisessa 3-avaruudessa. Polkuintegraali lasketaan vastapäivään, kun sitä katsotaan pinnan ulkopuolelta, ja pinnan normaali osoittaa pinnan ulkopuolelle.

Greenin teoreemaan saavutaan, kun määritellään \mathbf{F} = P(x,y) \mathbf{i} + Q(x,y) \mathbf{j}, josta roottori:
:\nabla \times \mathbf{F} = \left( \frac{\partial Q}{\partial x} - \frac{\partial P}{\partial y} \right) \mathbf{k}.
Sovelletaan Stokesin lausetta, kun \Gamma on suljettu polku tasolla z = 0 \,\!:
:\oint_{\Gamma} \mathbf{F} . d \mathbf{l} = \oint_{\Gamma} Pdx + Qdy
= \int_{A} \left( \nabla \times \mathbf{F} \right) . \mathbf{k} dS
= \int_{A} \left( \frac{\partial Q}{\partial x} - \frac{\partial P}{\partial y} \right) dx dy
.

Teoreema on nimetty brittiläisen George Greenin mukaan.

## Lähteet

## Kirjallisuutta
*
Sentromeeri

**Sentromeeriksi** kutsutaan metafaasivaiheen kromosomin osaa, joka liittää kromatidit toisiinsa. Se on jakso emäspareja, jonka päälle kinetokori, eli mikrotubulukset kromosomiin yhdistävä proteiinikompleksi rakentuu. Sentromeerin koko vaihtelee lajeittain: eläinten sentromeerit ovat pituudeltaan miljoonia emäspareja, kun taas esimerkiksi hiivojen sentromeerien pituus voi olla vain n. 200 emäsparia. Eläinsentromeerit koostuvat tuhansia kertoja toistetuista satelliittijaksoista, jotka liittyvät kinetokorikompleksiin. Esimerkiksi ihmisen sentromeerisestä heterokromatidista koostuva α-satelliitti on 171 emäsparin jakso, jota toistetaan n. 100 000 kertaa.

Tumasukkula ei liity suoraan sentromeeriin, vaan mikrotubulukset liittyvät siihen kinetokorin välityksellä.

## Aiheesta muualla

*Liisa Halkka: Sentromeeri
Melozzo da Forlì

**Melozzo da Forlì** (n.&nbsp;1438 Forlì – 8. marraskuuta 1494 Forlì) oli italialainen renessanssiajan taidemaalari, joka käytti maalauksissaan menestyksekkäästi luonnollista perspektiiviä. Melozzo da Forlì oli aikansa arvostettu freskotaiteilija ja tärkein Forlin koulukunnan jäsen.

Melozzon suojelija oli Urbinon herttua Federigo da Montefeltro, jonka palatsiin Melozzo teki joukon maalauksia. Niissä Federigo ja muita oppineita miehiä polvistuu Urbinon hovissa suosittuja tieteitä esittävien naishahmojen edessä. Paavi Sixtus IV tilasi Melozzolta freskon, jossa paavi on veljenpoikiensa ympäröimänä.

## Teoksia

La Dialéctica - Melozzo da Forlì (atribuido)- perdido en 1945.jpg|Melozzo da Forlìn maalaus La Dialéctica (noin v. 1474–1475), jossa Federigo da Montefeltro polvistuu tieteen edessä. Maalaus joko katosi tai tuhoutui tulipalossa Berliinissä toukokuussa vuonna 1945.
Portrait of a Man manner of Melozzo da Forlì Rijksmuseum Amsterdam SK-A-3315.jpg|Tuntemattoman miehen muotokuva.
Angels Melozzo (Pinacoteca Vaticano) 1.jpg|Musisoivia enkeleitä (noin v. 1480).
Melozzo da Forlì – Il Cristo Redentore.jpg|Il Cristo Redentore (ennen v. 1494).
Melozzo da Forlì 001.jpg|Paavi Sixtus IV ja veljenpojat (noin v. 1477).


## Lähteet
* O. Okkonen, *Melozzo da Forlì und Seine Schule*, Suomalaisen Tiedeakatemian Kustantama, Helsinki 1910.

### Viitteet

## Aiheesta muualla
Forlin koulukunta

**Forlin koulukunta** oli ryhmä italialaisia renessanssimaalareita, jotka kaikki olivat syntyneet Forlissa, Italiassa 1400- ja 1500-luvuilla:

*Ansuino da Forli
*Melozzo da Forli
*Marco Palmezzano
*Francesco Menzocchi
*Livio Agresti
Chaouki Ben Saada

**Chaouki Ben Saada** (, s. 1. heinäkuuta 1984 Bastia, Korsika) on tunisialainen jalkapalloilija. Keskikenttämiehenä ja hyökkääjänä pelaava Ben Saada edustaa Ranskan Ligue 1:ssa pelaavaa SC Bastiaa.

## Seuraura
Ben Saada aloitti uransa vuonna 2001 edustaen ranskalaista SC Bastiaa. Hän pelasi joukkueessa aina vuoteen 2008 asti pelaten 169 peliä, joissa hän teki 16 maalia. Usean Bastiassa vietetyn vuoden jälkeen Ben Saada siirtyi 18. kesäkuuta 2008 OGC Niceen.

### RC Lens
24. elokuuta 2011 Ben Saada siirtyi RC Lensiin kahden vuoden sopimuksella.

### AC Arles
Elokuussa 2012 Ben Saada allekirjoitti kahden vuoden sopimuksen AC Arlesin kanssa.

## Maajoukkueura
Ben Saada on syntynyt ja varttunut Ranskassa ja pelasi Ranskan nuorten maajoukkueessa voittaen kultaa alle 17-vuotiaiden maailmanmestaruuskilpailuissa vuonna 2001.

Aikuisten tasolla hän on edustanut vanhempiensa kotimaata Tunisiaa. Ben Saadan ensimmäinen maaottelu oli 26. maaliskuuta 2005 Malawia vastaan. Vuoden 2006 MM-kisoissa hän oli mukana yhdessä ottelussa pelaten 12 minuuttia. Sittemmin Ben Saada oli vaihtomiehen roolissa vuoden 2010 Afrikan-kisoissa.

## Saavutukset
*Alle 17-vuotiaiden maailmanmestaruus: 2001

## Tilastot

### Maaottelumaalit

## Lähteet

## Aiheesta muualla
* National Football Teams 
* Ben Saadan profiili LFP:ssä 
* Chaouki Ben Saada Eurosportilla
Jérémy Toulalan

**Jérémy Toulalan** (s. 10. syyskuuta 1983 Nantes, Ranska) on ranskalainen uransa päättänyt jalkapalloilija. Toulalanin pelipaikka oli puolustava keskikenttäpelaaja.

## Ura
183 senttimetriä pitkä Toulalan oli mukana Ranskan joukkueessa vuoden 2006 alle 21-vuotiaiden EM-kilpailuissa, joissa hän pelasi kolme ottelua ja teki yhden maalin. Seuratasolla Toulalan siirtyi Lyoniin toukokuussa 2006. Aikaisemmin hän oli edustanut ammattilaisena vain synnyinkaupunkinsa seuraa, FC Nantes Atlantiquea, noin sadan liigaottelun verran.

17. kesäkuuta 2011 Toulalan teki nelivuotisen sopimuksen espanjalaisseura Málagan kanssa. Hänestä maksettiin noin 8–10 miljoonan euron siirtokorvaus. Heinäkuussa 2013 Toulalan siirtyi AS Monacoon. Toulalan pelasi kolmen kauden aikana Monacossa 82 Ligue 1:n ottelua, joissa hän teki yhden maalin, kahdeksan Mestarien liigan ottelua, sekä viisi Eurooppa-liigan ottelua.

Kesäkuussa 2016 Toulalan allekirjoitti kaksivuotisen sopimuksen Bordeaux’n kanssa. Debyyttikaudellaan Bordeaux’ssa hän pelasi 30 Ligue 1:n ottelua, kolme Ranskan cupin ottelua sekä kolme Ranskan liigacupin ottelua. Kaudella 2017–2018 hän ehti pelata 21 Ligue 1:n ottelua, yhden Ranskan cupin ottelun sekä yhden Ranskan liigacupin ottelun. Tammikuussa 2018 Toulalan purki sopimuksensa Bordeaux’n kanssa ja lopetti sittemmin uransa.

Toulalan kuului Ranskan juniorimaajoukkueiden runkopelaajiin ja pelasi myös Ranskan A-maajoukkueessa. Hän kuului Ranskan maajoukkueeseen vuoden 2008 EM-kilpailuissa sekä vuoden 2010 MM-kilpailuissa.

## Lähteet

## Aiheesta muualla
*Toulalan FootballDatabase-tietokannassa 
*Toulalan alle 21-vuotiaiden EM-kilpailujen sivuilla
Paulus Diaconus

**Paulus Diaconus** (n. 720 &ndash; 13. huhtikuuta 799), tunnettu myös nimillä **Warnefred** ja **Cassinensis** (l. "Monte Cassinolainen"), oli benediktiinimunkki, joka kirjoitti merkittävän teoksen langobardien historiasta (Historia Langobardorum).

## Aiheesta muualla
* Historia Langobardorum
Kuolemanportti

**Kuolemanportti**-sarja on Margaret Weisin ja Tracy Hickmanin kirjoittama fantasiakirjasarja. 

Ensimmäisen, kolmannen, viidennen ja seitsemännen kirjan on suomentanut Jukka Nyman, kun taas toisen, neljännen ja kuudennen on suomentanut Tero Kuittinen.

## Juoni
Sarjan alussa Nexuksen valtias Xar lähettää palvelijansa Haplon kuolemanportin kautta neljään maailmaan: Arianukseen (ilma), Pryaniin (tuli), Abarrachiin (kivi) ja Chelestraan (vesi). Haplon tehtävänä on tutkia maailmoja, ja antaa herralleen velho Xarille raportteja edesauttaakseen hänen valloitussuunnitelmaansa.  

## Sarjan kirjat
# Lohikäärmeen siipi (*Dragonwing*, suom. 1997)
# Haltioiden tähti (*Elven star*, suom. 1998)
# Tulimeri (*Fire Sea*, suom. 1998)
# Käärmemaagi (*Serpent Mage*, suom. 1999)
# Kaaoksen käsi (*The Hand of Chaos*, suom. 1999)
# Labyrinttiin (*Into the Labyrinth*, suom. 2000)
# Seitsemäs portti (*The Seventh Gate*, suom. 2000)
Rio Antonio Mavuba

**Rio Antonio Zoba Mavuba** (s. 8. maaliskuuta 1984) on ranskalainen jalkapalloilija, joka edustaa Ranskan pääsarjaseura Lille OSC:ta. 171 senttimetriä pitkän Mavuban pelipaikka on puolustava keskikenttäpelaaja.

Mavuba syntyi veneessä Angolan rannikolla hänen angolalaisen äitinsä ja kinshasankongolaisen isänsä paetessa maassa käytyä sisällissotaa. Perhe muutti Ranskaan, jossa Mavuba varttui. Hän ehti edustaa junioritasolla isänsä kotimaata, mutta vuonna 2004 hän pelasi ensimmäisen A-maaottelunsa Ranskan riveissä. Uudeksi Jean Tiganaksikin kutsuttu Mavuba on edustanut Ranskaa myös vuonna 2006 pelatuissa alle 21-vuotiaiden EM-kilpailuissa, joissa hän teki kolmessa ottelussa yhden maalin.

Seuratasolla Mavuba aloitti ammattilaisuransa Bordeaux'ssa, jossa hän pelasi vuosina 2003–2007 lähes 130 ottelua Ranskan pääsarjaa. 5. heinäkuuta 2007 hän allekirjoitti sopimuksen Villarrealin kanssa, joka hankki hänet korvaamaan Juventukseen siirtynyttä Alessio Tacchinardia. Mavuba ei kuitenkaan onnistunut vakiinnuttamaan paikkaansa Villarrealin kokoonpanossa, osin loukkaantumisten vuoksi. Kevätkaudeksi 2008 hän siirtyikin lainapestillä Lille OSC:n paitaan. Kesällä 2008 Lille käytti osto-optionsa Mavubaan hankkien keskikenttämiehen paitaansa.

## Lähteet

## Aiheesta muualla
* Mavuban virallinen sivusto  
* Mavuba Villarrealin sivustolla 
* Mavuba Ranskan jalkapalloliiton sivustolla 
* Mavuba Football Database -sivustolla
Ajatus

**Ajatus** voi tarkoittaa seuraavia asioita:
*ajattelun tuote, katso myös idea
**[[Ajatus (vuosikirja)|Ajatus]]*, Suomen Filosofisen Yhdistyksen vuosikirja
*Ajatus Kirjat, kustantamo
Ukrainan jalkapalloliitto

**Ukrainan jalkapalloliitto** () perustettiin vuonna 1991 ja FIFAn ja UEFAn jäseneksi se liittyi 1992. Ukrainan  jalkapalloliiton puheenjohtaja on Hryhori Surkis ja Ukrainan jalkapalloliiton alaisuudessa toimivan Ukrainan jalkapallomaajoukkueen päävalmentaja toimii Oleksi Myh’ailytšenko.

## Aiheesta muualla
* Ukrainan jalkapalloliitto
Valmistusarkisto

**Valmistusarkisto** () sisältää tuotteen valmistusta, varastointia ja jakelua koskevien tietojen tallenteet, joita säilytetään ainakin tuotteen elinkaaren ajan. Tuotteeseen merkityn tunnisteen avulla tuote voidaan yksilöidä ja jäljittää sen vaiheet arkiston tietojen perusteella. Tunnisteena voi olla sarjanumero tai muu tunnistusnumero kuten valmistuserän numero. Valmistuserällä tarkoitetaan samanlaisten tuotteiden joukkoa ennen tuotelajin vaihtoa.

Valmistusarkistoon tallennetaan tunnisteen lisäksi tiedot esimerkiksi päivämääristä, tuotanto- ja ympäristöolosuhteista, laadunvarmistuksesta ja tuote-erän suuruudesta. Tuotetta koskevia tietoja joudutaan jäljittämään useimmiten silloin, kun omavalvonta, viranomaisen valvonta tai käyttäjä havaitsee ettei raaka-aine tai tuote täytä turvallisuus- tai laatuvaatimuksia.

DHR on erityisesti Yhdysvaltain elintarvike- ja lääkeviraston (*Food and Drug Administration, FDA*) käyttämä nimitys.
Kylki

**Kylki** on kehonosa, joka ihmisellä sijaitsee vartalon sivulla kainalon ja lantion välissä. Kylkien vieressä on vartalon takapuolella selkä ja etupuolella ylempänä rinta ja alempana vatsa. Luista kylkien kohdalla on kylkiluut. Monilla ihmisillä kyljet ovat herkkiä kutitukselle.